Document ID: 32008D0419

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Μαΐου 2008 σχετικά με την τροποποίηση της απόφασης 2008/377/ΕΚ για ορισμένα προστατευτικά μέτρα που αφορούν την κλασική πανώλη των χοίρων στη Σλοβακία [κοινοποιηθείσα υπό τον αριθμό Ε(2008) 2262] (Κείμενο που παρουσιάζει ενδιαφέρον για τον ΕΟΧ) (2008/419/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4, Εκτιμώντας τα ακόλουθα: (1) Στη Σλοβακία εκδηλώθηκαν εστίες της κλασικής πανώλους των χοίρων, οι οποίες, λόγω του εμπορίου ζώντων χοίρων και ορισμένων χοιρινών προϊόντων, ενδέχεται να θέσουν σε κίνδυνο τις αγέλες άλλων κρατών μελών. (2) Η απόφαση 2008/377/ΕΚ της Επιτροπής, της 8ης Μαΐου 2008, για ορισμένα προστατευτικά μέτρα που αφορούν την κλασική πανώλη των χοίρων στη Σλοβακία (2), εκδόθηκε προκειμένου να ενισχυθούν τα μέτρα που λαμβάνει η Σλοβακία στο πλαίσιο της οδηγίας 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (3). (3) Στο άρθρο 2 παράγραφος 2 στοιχείο ιστ) της οδηγίας 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (4), ορίζεται το «kraj» ως η διοικητική περιφέρεια της Σλοβακίας η οποία έχει επιφάνεια τουλάχιστον 2 000 km2 και η οποία επιθεωρείται από τις αρμόδιες αρχές. (4) Βάσει των αποτελεσμάτων της επιδημιολογικής έρευνας που διεξήχθη από τις αρμόδιες αρχές της Σλοβακίας είναι σκόπιμο να προβλεφθεί ότι τα προστατευτικά μέτρα που αφορούν την κλασική πανώλη των χοίρων στη Σλοβακία εφαρμόζονται σε ορισμένες διοικητικές περιφέρειες («kraj»). (5) Συνεπώς, η απόφαση 2008/377/ΕΚ πρέπει να τροποποιηθεί αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2008/377/ΕΚ αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 30 Μαΐου 2008.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5655
2442
2181
5781
2479
5283
122
2106
5962
914
3156
2200
5877

EuroVoc IDs (Expanded): 5655
2442
2181
5781
2479
5283
122
2106
5962
914
3156
2200
5877

Dataset Source: meu

Split: train